google/wiki40b huggingface dataset:
Για ένα φιλί

Πλοκή

Η Μπλάνκα Γκάρσα είναι μια νεαρή τραγουδίστρια. Ο φίλος της, ο Μαριάνο Ντίας ντε Λεόν, είναι ένας διάσημος αρχιτέκτονας, που τον αγαπά, αλλά δεν ξέρει ότι τόσο καιρό της λέει ψέματα, καθώς είναι παντρεμένος και έχει 2 γιους. Ο Χούλιο, ο παιδικός φίλος της συζύγου του Μαριάνο, ήρθε να την επισκεφθεί, αφού κληρονόμησε πολλά χρήματα από τον πατέρα του.
Γνωρίζει την Μπλάνκα και την ερωτεύεται. Εν τω μεταξύ, η Μπλάνκα ανακαλύπτει ότι ο Μαριάνο είναι παντρεμένος, διαλύει την σχέση μαζί του και ξεκινάει να βγαίνει μαζί με τον Χούλιο, και τελικά τον ερωτεύεται. Αγαπημένοι και ευτυχισμένοι παντρεύονται και περιμένουν ένα μωρό. Ο Μαριάνο είναι εξαγριωμένος και θέλει εκδίκηση. Αυτός πείθει τον Χούλιο να επενδύσει όλα τα χρήματά του σε μια κατασκευή με παράνομες εγκρίσεις, αλλά ο Χούλιο δεν το γνωρίζει.
Υπήρξε ένα ατύχημα στην κατασκευή και ένας εργαζόμενος πεθαίνει. Η αστυνομία είναι με τον Χούλιο, καθώς η κατασκευή είναι στο όνομά του, αντιμετωπίζει τον συνεργάτη του Μαριάνο για αυτή την παράνομη κατασκευή και κατά τη διάρκεια της διένεξης μεταξύ τους, ο συνεργάτης του Μαριάνο πέφτει έξω από το παράθυρο και πεθαίνει.
Αν και ήταν ένα ατύχημα, αλλά ο Χούλιο πηγαίνει στη φυλακή για πολλά χρόνια, ο Μαριάνο δηλώνει εναντίον του και του βρίσκει, τον χειρότερο δικηγόρο που μπορεί. Η Μπλάνκα γεννά ένα κοριτσάκι, την Ασουσένα, ο Μαριάνο την επισκέπτεται στο νοσοκομείο και συνειδητοποιεί ότι όλα ήταν μόνο δικό του λάθος.
Ο Μαριάνο την πνίγει, λέγοντας ότι «αν δεν να είναι δικό μου, δεν πρόκειται να είναι κανενός», και η Μπλάνκα πεθαίνει. Ο Μαριάνο δίνει χρήματα σε μια προσωπική βοηθό της Μπλάνκα , και εκείνη εξαφανίζεται με ένα νεογέννητο μωρό. Είκοσι χρόνια αργότερα η Ασουσένα μετατρέπεται σε ένα όμορφο κορίτσι, που μοιάζει ακριβώς όπως την μητέρα της.
Δεν έχει ιδέα ότι ο πατέρας της είναι ζωντανός και είναι στη φυλακή, αφού νομίζει ότι είναι νεκρός. Γνωρίζει τον γιο του Μαριάνο, τον Ντανιέλ, και ερωτεύονται. Αλλά σύντομα ο Χούλιο βγαίνει από τη φυλακή, βρίσκει την κόρη του, ο Μαριάνο ανακαλύπτει ότι ο Ντανιέλ είναι ερωτευμένος με την κόρη του χειρότερου εχθρού του και συνεχίζει το ατελείωτο μίσος και την εκδίκηση μεταξύ δυο οικογενειών.
Περλίτης (μεταλλουργία)

Ο περλίτης είναι μικρογραφική δομή του χάλυβα που αποτελείται από εναλλασσόμενα φύλλα («λαμέλες») φερρίτη (α-Fe) και σεμεντίτη (Fe₃C). Η σύστασή του είναι: 88,5% κ.β. φερρίτης και 11,5% κ.β. σεμεντίτης. 
Ο περλίτης σχηματίζεται κατά τον ευτηκτοειδή μετασχηματισμό του ωστενίτη (γ-Fe), όταν η θερμοκρασία είναι χαμηλότερη από 727°C. Η ευτηκτοειδής σύσταση του ωστενίτη είναι 0,77% κ.β. C. 
Η ονομασία του περλίτη οφείλεται στο γεγονός ότι στο μικροσκόπιο παρουσιάζει λαμπερή εμφάνιση με ζώνες όπως το μάργαρο (σεντέφι), το υλικό δηλαδή που κάνει τα μαργαριτάρια να αστράφτουν. 
Επειδή περιέχει πολύ φερρίτη, ο περλίτης είναι και αυτός όλκιμος. Η σκληρότητά του είναι κάπως υψηλότερη και κυμαίνεται από 200 έως 250 HB (Brinell).
Μια άλλη μικρογραφική δομή παρόμοια με τον περλίτη είναι ο μπαινίτης. Ωστόσο, οι λωρίδες («λαμέλες») του μπαινίτη είναι πολύ πιο λεπτές από τα φύλλα του περλίτη. Συνεπώς, ο μπαινίτης δεν λάμπει όπως ο περλίτης. Ο μπαινίτης σχηματίζεται με μετατοπιστικό μηχανισμό όταν η ταχύτητα ψύξης του χάλυβα είναι κάπως υψηλή. Αντιθέτως, ο περλίτης σχηματίζεται αργά με την διάχυση των ατόμων του άνθρακα από το πλέγμα του ωστενίτη.
Αυγό (λικέρ)

Το Αυγό λικέρ είναι κρεμώδες ηδύποτο με βάση το αυγό, τη ζάχαρη και το κονιάκ. Έχει μια απαλή, ήπια γλυκιά γεύση που θυμίζει αμύγδαλο. Στις αγγλόφωνες χώρες περιέχει συνήθως 15% οινόπνευμα, ενώ στην ηπειρωτική Ευρώπη η περιεκτικότητα σε οινόπνευμα ποικίλει από χώρα σε χώρα μεταξύ 14% και 20%. Για την παραγωγή του χρησιμοποιούνται κρόκοι αυγών, αρωματικό αλκοόλ, ζάχαρη ή μέλι, κονιάκ, βανίλια και μερικές φορές σαντιγί (ή γάλα εβαπορέ). Γνωστά εμπορικά προϊόντα αυγού λικέρ είναι το Αdvocaat από την Warners, Bols, Verpoorten, Warninks και De Kuyper.

Μορφή και χρήσεις

Στην Ολλανδία (Advocaat) και στο Τιρόλο (Eierlikör) το προτιμούν πιο παχύρρευστο και περιεκτικό, και τρώγεται συχνά με το κουταλάκι του γλυκού, ενώ μια λιγότερο παχύρρευστη παραλλαγή του ποτού εξάγεται. Το παχύρρευστο αυγό λικέρ χρησιμοποιείται επίσης ως συστατικό σε διάφορα είδη επιδορπίων καθώς και στο παγωτό ή ως γέμιση σε ζύμες. Πίνεται επίσης ως ορεκτικό (απεριτίφ) ή χωνευτικό. Ο παραδοσιακός τρόπος σερβιρίσματος είναι σε ποτήρι με ευρύ στόμιο και πασπαλισμένο με λίγη σκόνη κακάο από πάνω.
Ο τύπος εξαγωγής προτιμάται ιδιαίτερα για κοκτέιλ και long drinks. Το πιο γνωστό κοκτέιλ που χρησιμοποιεί Αdvocaat είναι η χιονόμπαλα, που αποτελείται από Αdvocaat, λεμονάδα με ανθρακικό και μερικές φορές χυμού από πράσινο λεμόνι, αν και αυτό δεν είναι απαραίτητο. Ένα άλλο ιδιαίτερα δημοφιλές ποτό είναι το Μπομπαρντίνο, ένα ποτό που συνήθως πίνεται σε ιταλικά χιονοδρομικά κέντρα, και αποτελείται από Αdvocaat, μαύρο καφέ, και ουίσκι.

Η ιστορία του ποτού

Το αυγό λικέρ προέρχεται από την ολλανδική πρώην αποικία του Σουρινάμ και την πόλη του Ρεσίφε. Επειδή αρχικά χρησιμοποιούσαν το φρούτο αβοκάντο πήρε και το αρχικό του όνομα (άτβοκατ). Με τον επαναπατρισμό τους, οι Ολλανδοί έφεραν την συνταγή στην Ολλανδία, αλλά επειδή τα αβοκάντο δεν ήταν διαθέσιμα, αλλάξαν την συνταγή βάζοντας αυγό που έμοιαζε στη γεύση του αρχικού ποτού.
Νήσος του Διαβόλου

Εκφράσεις

Με την ονομασία Νήσος του Διαβόλου έχουν χαρακτηριστεί κατά καιρούς, κατά δημώδη εκφράσεις πάντα, διάφορες νησίδες ή και μεγαλύτερα σχετικά νησιά στα οποία λειτούργησαν ή συνεχίζουν να υφίστανται φυλακές, ή στρατόπεδα συγκέντρωσης ή και οικισμοί εκτοπισμένων για διάφορους λόγους, π.χ. πολιτικούς, στρατιωτικούς, υγειονομικούς (λοιμοκαθαρτήρια) κ.λπ.. Στην Ελλάδα με την ονομασία αυτή χαρακτηρίστηκαν πολλές νησίδες αλλά και νησιά που χρησιμοποιήθηκαν ομοίως με τους παραπάνω λόγους όπως π.χ. η Ψυττάλεια, (ναυτικές φυλακές), η Μακρόνησος, (αρχικά ως τόπος αιχμαλώτων και στη συνέχεια ως φυλακή πολιτικών κρατουμένων), η Γυάρος, ομοίως με τη προηγούμενη, ο Άγιος Ευστράτιος, (τόπος εκτοπισμού), η Σπιναλόγκα, ως λοιμοκαθαρτήριο, κ.ά.
Σαουάνι

Το Σαουάνι είναι είδος ημικλασσικού τραγουδιού, δημοφιλές στο Ούταρ Πραντές και το Μπιχάρ.
Έρχεται στη σειρά των εποχικών τραγουδιών, όπως τα Τσαϊτί, Χόρι και Κατζάρι, και παραδοσιακά τραγουδιέται στα χωριά και τις πόλεις του Ούταρ Πραντές: γύρω από το Βαρανάσι, το Μιρζαπούρ, τη Μαθούρα, το Αλλαχαμπάντο και τη περιοχή του Μποτζπούρ στο Μπιχάρ.
Λουδοβίκος Αύγουστος του Μαιν

Βιογραφία

Γεννήθηκε στο Σαιν-Ζερμαίν-αν-Λέιγ και ήταν ο πρώτος (επιζήσας) νόθος γιος του Λουδοβίκου ΙΔ΄ της Γαλλίας και της επίσημης ερωμένης του Φραγκίσκης-Αθηναΐδας μαρκησίας ντε Μοντεσπάν.
Ιωάννης Ματρώζος

Ο Ιωάννης Ματρώζος ήταν αγωνιστής του 1821.

Βιογραφία

Γεννήθηκε στην Ύδρα. Το 1824 πήρε μέρος στη Ναυμαχία του Καφηρέα και πυρπόλησε μια φρεγάτα την ώρα που έπλεε. Το ίδιο έτος πυρπόλησε στην ναυμαχία του Γέροντα ένα μπρίκι. Πήρε μέρος και σε άλλες μάχες του αγώνα.
Δικαστική ψυχιατρική

Η δικαστική ψυχιατρική είναι υποειδικότητα της ψυχιατρικής και σχετίζεται με την εγκληματολογία. Είναι μια επιστήμη ανάμεσα στην νομική και τη ψυχιατρική. Ένας δικαστικός ψυχίατρος παρέχει ψυχιατρικές υπηρεσίες σε ένα δικαστήριο - όπως το να κρίνει εάν ένας κατηγορούμενος είναι ικανός να δικαστεί – και να παρέχει θεραπεία όπως φάρμακα και ψυχοθεραπεία σε εγκληματίες.
Πανελλήνιο πρωτάθλημα στίβου ανδρών 1957

Το ΜΓ΄ Πανελλήνιο πρωτάθλημα στίβου ανδρών 1957 διεξήχθη από την Δευτέρα 22 ως την Τετάρτη 24 Ιουλίου 1957 στο Παναθηναϊκό Στάδιο στην Αθήνα, χωριστά από το αντίστοιχο Πανελλήνιο πρωτάθλημα στίβου γυναικών 1957. Πρωταθλητής αναδείχθηκε και πάλι ο Παναθηναϊκός Α.Ο.

Χρονικό

Στους αγώνες δήλωσαν συμμετοχή 400 περίπου αθλητές από συλλόγους όλης της Ελλάδας αλλά με μειωμένη συμμετοχή από τη Βόρεια Ελλάδα. Τους αγώνες παρακολούθησαν χιλιάδες φίλαθλοι ειδικά τις δύο τελευταίες ημέρες. Την πρώτη ημέρα έγιναν μόνο οι προκριματικοί των αγωνισμάτων δρόμου και οι τελικοί της σφύρας και του βάδην που εντάχθηκε για πρώτη φορά στο πρόγραμμα. Τις επόμενες δύο ημέρες έγιναν οι τελικοί των δρόμων και των άλλων αγωνισμάτων. Πρωταθλητής σύλλογος αναδείχθηκε για τρίτη συνεχόμενη χρονιά ο Παναθηναϊκός Α.Ο. Εκτός βαθμολογίας ήταν το πρωτάθλημα μαραθωνίου που είχε διεξαχθεί στις 12 Μαΐου στην κλασική διαδρομή Μαραθώνας-Στάδιο. Παρομοίως, τα πρωταθλήματα δεκάθλου και ελληνικής διασκοβολίας που έγιναν στις 3 & 4 Αυγούστου στο Στάδιο και πεντάθλου και λιθοβολίας που έγιναν στις 13 Οκτωβρίου.
BAe 146

Περιγραφή

Το BAe 146/Avro RJ διαθέτει 4 κινητήρες τουρμποφάν, ενσωματωμένους κάτω από ζεύγος φτερών, τα οποία ξεκινούν από το πάνω μέρος της ατράκτου, και το αεροσκάφος διαθέτει ουρά ατράκτου σε σχήμα «Τ». Το αεροσκάφος έχει κατασκευή αρκετά καλής μόνωσης κατά του ήχου, εξ ου και το όνομα «Whisperjet» {δηλαδή «Ψιθυριστό τζετ»). Έχει ευρεία χρήση σε αεροδρόμια μικρών πόλεων και ο κύριος ρόλος του είναι ως αεροσκάφος τζετ μικρών αποστάσεων. Το BAe 146/Avro RJ χρησιμοποιείται ευρέως από πολλές ευρωπαϊκές αερογραμμές, όπως η Lufthansa και η Brussels Airlines. Η έκδοση της μη εξπρές μεταφοράς έχει τον σχεδιασμό -QT (Quiet Trader), ενώ μια μετατρεπτή έκδοση είναι σχεδιασμένη σαν -QC.
Βασίλι Μπερεζούτσκι

Βιογραφία

Ο Βασίλι γεννήθηκε στις 20 Ιουνίου του 1982. Ήταν μαθητής στο σχολείο Νο.475. Άρχισε την ποδοσφαιρική του καριέρα το 1999, σε ηλικία 17 ετών στην ΦΚ Μόσχας. Το 2001, μετακόμισε στην ΤΣΣΚΑ Μόσχας, με την οποία έχει συμβόλαιο μέχρι το 2011. Έκανε το ντεμπούτο για την ΤΣΣΚΑ Μόσχας, στις 17 Ιουλίου 2002 απέναντι στην Κρίλια Σοβέτοφ.
Διαβατήριο του Λίχτενσταϊν

Τα διαβατήρια του Λίχτενσταϊν χορηγούνται στους υπηκόους του Λιχτενστάιν για σκοπούς διεθνών ταξιδιών. Το διαβατήριο μπορεί επίσης να χρησιμεύσει ως απόδειξη της ιθαγένειας Λίχτενσταϊν. Διαρκεί 10 χρόνια για ενήλικες άνω των 15, ενώ διαρκεί 3 χρόνια για ανήλικους κάτω των 15. Κοστίζει 250 ελβετικά φράγκα για ενήλικες και 50 ελβετικά φράγκα για ανήλικους.

Φυσική εμφάνιση

Τα διαβατήρια του Λίχτενσταϊν είναι μπλε με το εθνόσημο του Λίχτενσταϊν στο κέντρο. Οι λέξεις "FÜRSTENTUM LIECHTENSTEIN" είναι γραμμένες πάνω από το έμβλημα, με το σύμβολο "REISEPASS" και το διεθνές σύμβολο του βιομετρικού διαβατηρίου παρακάτω.

Αποτελεσματικότητα Λιχτενσταϊνικής ιθαγένειας

Οι πολίτες του Λιχτενστάιν επιτρέπεται να διαμένουν στην Ελβετία. Επιπλέον, ως μέλος του Ευρωπαϊκού Οικονομικού Χώρου, οι πολίτες του Λίχτενσταϊν έχουν το δικαίωμα να εγκατασταθούν σε οποιοδήποτε κράτος-μέλος του ΕΟΧ.
Οι πολίτες των κρατών μελών του ΕΟΧ, που αποτελούνται από την Ευρωπαϊκή Ένωση και τρία από τα τέσσερα κράτη της Ευρωπαϊκής Ζώνης Ελεύθερων Συναλλαγών (Ισλανδία, Λίχτενσταϊν και Νορβηγία), απολαμβάνουν την ελευθερία να ταξιδεύουν και να εργάζονται σε οποιαδήποτε χώρα του ΕΟΧ χωρίς βίζα, τα δικαιώματα των πολιτών των νέων κρατών μελών να εργάζονται σε άλλες χώρες. Τα ίδια δικαιώματα ισχύουν για την Ελβετία μέσω σειράς διμερών συμφωνιών.
Χωρίς Μάρτυρες

Πλοκή

Ένας μεγαλογιατρός (Πέτρος Φυσσούν) κατηγορείται από μια πλούσια κληρονόμο (Άννυ Πασπάτη) ότι προσπάθησε βάσει σχεδίου να την κακοποιήσει και να την οδηγήσει στη τρέλα φυλακίζοντάς την σε μια ανύπαρκτη βίλα στη Σιθωνία. Η δικηγόρος του μεγαλογιατρού (Ελένη Φιλίνη) ανακαλύπτει στη πορεία ότι εκείνος υπήρξε παντρεμένος με την κληρονόμο με την οποία είχαν γνωριστεί, όταν εκείνη είχε νοσηλευτεί στο παρελθόν, έπειτα από νευρικό κλονισμό. Ενώ ο γιατρός αθωώνεται, αρχίζει ανελέητα να καταδιώκεται από έναν αστυνομικό (Βασίλης Διαμαντόπουλος), ο οποίος πιστεύει ότι τα γεγονότα δεν είναι όπως φαίνονται.

Πληροφορίες

Trivia: Η ταινία περιέχει στοιχεία από ταινίες του Άλφρεντ Χίτσκοκ (οι φωτισμοί, οι σκιάσεις, η φωτογραφία, τα σκηνοθετικά πλάνα, τα flashbacks), ωστόσο, υπάρχουν και φανερές επιρροές από την αρχαία ελληνική τραγωδία, ειδικά, στο τέλος.
Η ταινία, αν και γυρίστηκε με χαμηλό κόστος, κατάφερε να λάβει μέρος στο Φεστιβάλ Θεσσαλονίκης του 1983. Δεν βραβεύτηκε, ωστόσο, θεωρείται κλασική στο είδος της, και έχει μείνει αξέχαστη για τις συγκλονιστικές ερμηνείες της Άννυς Πασπάτη, του Πέτρου Φυσσούν και του Βασίλη Διαμαντόπουλου.
Η στοιχειωτική μουσική της ταινίας είναι του Γιώργου Χατζηνάσιου.
Η διάρκεια της ταινίας είναι 103'.
Ιερός Ναός της Μεσιτείας της Θεοτόκου (Γερεβάν)

Ιστορικό

Ο ναός κτίστηκε το 1912 στο Κανακέρ-Ζεϊτούν, το οποίο εκείνη την περίοδο ήταν ένα χωριό σε απόσταση μερικών χιλιομέτρων ΒΔ του Γερεβάν που υπαγόταν στο κυβερνείο του Εριβάν της Ρωσικής Αυτοκρατορίας. Ο ναός κάλυπτε τις ανάγκες των ρωσικών στρατευμάτων που στάθμευαν στην περιοχή. Σχεδιάστηκε από τον Ρώσο αρχιτέκτονα Φίοντορ Βερζμπίτσκι πάνω στα πρότυπα κατασκευής στρατιωτικών ναών. Αρχικά, η εκκλησία ήταν αφιερωμένη στον Αλέξανδρο Νιέφσκι.
Κατά την σοβιετική περίοδο, ο ναός σταμάτησε τη λειτουργία του και μετατράπηκε σε αποθήκη, για να ανοίξει εκ νέου το 1991. Το 2000 έγιναν σημαντικές εργασίες ανακαίνισης, ενώ το 2012 πραγματοποιήθηκαν επίσημοι εορτασμοί για τα 100 χρόνια από τα θυρανοίξια.
Τουρνουά ντε Ρολάν Γκαρός

Ιστορία

Η διοργάνωση δημιουργήθηκε το 1891, ως ένα εθνικό ερασιτεχνικό τουρνουά τένις με το όνομα Championnat de France (Πρωτάθλημα Γαλλίας). Στην διοργάνωση, που διεξήχθη στα γήπεδα με γκαζόν του Ρασίνγκ Κλουμπ ντε Φρανς, επιτρεπόταν η συμμετοχή μόνο παικτών οι οποίοι άνηκαν σε κάποιο Γαλλικό σύλλογο. Στο πρώτο τουρνουά, το οποίο διεξήχθη σε μια μέρα, πήραν μέρος πέντε συμμετέχοντες. Νικητής του ήταν ένας Βρετανός, o H. Briton (το μικρό του όνομα είναι άγνωστο), ο οποίος ήταν κάτοικος Παρισιού. Το 1897 έλαβαν για πρώτη φορά μέρος και γυναίκες παίκτριες. Η πρώτη νικήτρια του τουρνουά ήταν η Françoise «Adine» Masson. To 1902 προστέθηκε το τουρνουά των μικτών ζευγαριών και το 1907 αυτό του διπλού γυναικών.
Το 1912, παράλληλα με το Championnat de France, ξεκίνησε η διοργάνωση ενός νέου, ανεξάρτητου, τουρνουά τένις στα χωμάτινα γήπεδα του Stade Français, το οποίο έφερε το όνομα Championnats du monde de tennis (Παγκόσμιο Πρωτάθλημα τένις), επισκιάζοντας το παλαιότερο τουρνουά. Η διοργάνωση ήταν ανοιχτή σε διεθνή συμμετοχές, προσελκύοντας μεγάλα ονόματα του παγκόσμιου τένις. Πραγματοποιήθηκε από το 1912 έως το 1913, διακόπηκε την διάρκεια του Πρώτου Παγκοσμίου Πολέμου και επέστρεψε από το 1920 έως το 1923 (το 1922 η διοργάνωση πραγματοποιήθηκε στις Βρυξέλλες του Βελγίου). Τα δύο ξεχωριστά πρωταθλήματα συνέχισαν να διεξάγονται παράλληλα μέχρι το 1923. Το Championnat de France διεξήχθη και το 1924, ενώ το Championnats du monde de tennis ανεβλήθη λόγο της διοργάνωσης των Ολυμπιακών αγώνων εκείνης της χρονιάς.
Το 1925 το Championnat de France έγινε ανοιχτό σε διεθνής συμμετοχές και έγινε το μοναδικό από τις δύο διοργανώσεις που συνέχισε την πορεία του. Την ίδια χρονιά προστέθηκε στην διοργάνωσή του και το τουρνουά του διπλού ανδρών.
Το 1928 κατασκευάστηκε το Στάδιο Ρολάν-Γκαρός και έκτοτε το τουρνουά μετακόμισε εκεί. Το στάδιο κατασκευάστηκε για τις ανάγκες του Κυπέλλου Ντέιβις του 1928, καθώς οι 4 νικητές του Κυπέλλου του 1927 που διεξήχθη στις ΗΠΑ, οι Ρενέ Λακόστ, Ζαν Μποροτρά, Ζακ Μπρουνιόν και Ανρί Κοσέ, γνωστοί και με τα προσωνύμια Τέσσερις Σωματοφύλακες (από το γνωστό βιβλίο του Δουμα «Οι Τρεις Σωματοφύλακες») και Τέσσερις της Φιλαδέλφεια, αποφάσισαν να υπερασπιστούν τον τίτλο τους εντός συνόρων, σε ένα καινούργιο γήπεδο τένις. Προς τιμήν τους, μετά το 1981, το κύπελλο που απονέμεται στον νικητή των απλού ανδρών ονομάζεται Coupe des Mousquetaires (Κύπελλο των Σωματοφυλάκων). Αντίστοιχα, το κύπελλο για την νικήτρια του απλού γυναικών, αλλά και το βοηθητικό γήπεδο που κατασκευάστηκε την δεκαετία του 1990, φέρει το όνομα της πρωταθλήτριας Σουζάν Λανγκλέν.
Από το 1934 ξεκίνησε επίσημα και η διεξαγωγή ενός τουρνουά, παράλληλου με το διεθνές ερασιτεχνικό πρωτάθλημα, το οποίο προοριζόταν για τους επαγγελματίες τενίστες, στο γήπεδο του Ρολάν Γκαρός. Το 1968 το Γαλλικό Πρωτάθλημα έγινε το πρώτο τουρνουά ανοιχτού τένις (έκτοτε το τουρνουά έγινε γνωστό ως Γαλλικό Όπεν), που σήμαινε πως πια επιτρεπόταν η συμμετοχή στο ίδιο τουρνουά τόσο ερασιτεχνών όσο και επαγγελματιών αθλητών.
Lunar Orbiter 4

Αποστολή

Το Lunar Orbiter 4 εκτοξεύτηκε στις 4 Μαΐου 1967 από το ακρωτήριο Κανάβεραλ με πύραυλο Atlas-Agena D και μπήκε επιτυχώς σε πολική τροχιά γύρω από την Σελήνη. Από τις 11 Μαΐου, ενώ ήδη είχε ξεκινήσει η φωτογράφηση της σεληνιακής επιφάνειας, η θερμική θύρα της κάμερας δεν ανταποκρίνονταν σωστά στις εντολές ανοίγματος και κλεισίματος. Αργότερα, παρουσιάστηκαν προβλήματα και με το μηχανισμό ανάγνωσης και μετάδοσης του φωτογραφικού υλικού. Ανάμεσα στις φωτογραφίες που ελήφθησαν συγκαταλέγεται και η πρώτη του νότιου πόλου της Σελήνης, αφού κανένα άλλο διαστημόπλοιο δεν είχε μπει προηγουμένως σε πολική τροχιά γύρω από αυτήν. Το Lunar Orbiter 4 προσέκρουσε στην επιφάνεια της Σελήνης στις 6 Οκτωβρίου 1967, αφού προηγουμένως είχε χρησιμοποιηθεί για την συλλογή τροχιακών δεδομένων για το Lunar Orbiter 5.
Αλεπού του Ρούπελ

Η αλεπού του Ρούπελ (Vulpes rueppellii) είναι είδος αλεπούς που ζει στη Βόρεια Αφρική, τη Μέση Ανατολή και τη νοτιοδυτική Ασία. Πήρε το όνομά της από τον γερμανό φυσιοδίφη Έντουαρντ Ρούπελ. Η αλεπού αυτή λέγεται επίσης και αλεπού της άμμου, αλλά αυτή η ορολογία προκαλεί σύγχυση, διότι η αλεπού κορσάκ (V. corsac) και η θιβετιανή αλεπού της άμμου (V. ferrilata) είναι επίσης γνωστές ως «αλεπούδες της άμμου».

Αλληλεπίδραση με τον άνθρωπο

Τα τελευταία 100 χρόνια, οι αλεπούδες του Ρούπελ έχουν αντιμετωπιστεί σαν παράσιτο. Κυνηγούν πολλά κτηνοτροφικά ζώα στην Αραβία, συμπεριλαμβανομένων κοτόπουλων, αμνών και νεαρών κατσικιών.
Αριστόβουλος Α΄

Η βαναυσότητα του Αριστόβουλου

Ο Αριστόβουλος παρέκαμψε έτσι την μητέρα του την όποια ο πατέρας του είχε ορίσει διάδοχο του πριν πεθάνει. Επιπλέον  την φυλάκισε και την άφησε να πεθάνει από την πείνα μέσα στην φυλακή. Συνέλαβε επίσης όλους τους άλλους αδελφούς του εκτός από τον Αντίγονο ή Αντίγονο Ι τον οποίο ανακήρυξε  αντιβασιλιά. Έτσι ο Αντίγονος κατείχε την δεύτερη θέση στο βασίλειο.

Η διακυβέρνηση του Αριστόβουλου

Στην εξωτερική του πολιτική ο Αριστόβουλος είχε επιτυχίες καθώς κατέκτησε  την Γαλιλαία  και εκδίωξε από  εκείνη την περιοχή  τους Ιτουραίους. Στο εσωτερικό του κράτους του όμως η ανακήρυξη του σε βασιλιά προκάλεσε την ζήλεια και τον φθόνο σε ένα μέρος του λαού.

Η δολοφονία του Αντίγονου

Αλλά και στην προσωπική του ζωή ο Αριστόβουλος στάθηκε άτυχος. Η σύζυγος του και βασίλισσα Αλεξάνδρα Σαλώμη  οργάνωσε μια σκευωρία  εναντίον του αδελφού του Αντίγονου στην οποία ενέπλεξε και τον ίδιο τον Αριστόβουλο.
Συγκεκριμένα μια  μέρα  ο Αντίγονος   κατέφθασε  οπλισμένος στον Ναό  στην γιορτή της Σκηνοπηγίας για να προσφέρει θυσίες για λογαριασμό του αδελφού του που ήταν ασθενής . Τότε διάφοροι συκοφάντες είπαν στον Αριστόβουλο ότι ο αδελφός του θα παρουσιαστεί μπροστά του ένοπλος και θα τον σκοτώσει. Ο Αριστόβουλος το πίστεψε και ζήτησε από τον Αντίγονο να τον επισκεφτεί άοπλος ενώ ταυτόχρονα έστειλε ένα οπλισμένο απόσπασμα σε κάποιο σημείο από το όποιο θα περνούσε ο αδελφός του, προκειμένου να έλθει σε αυτόν,  με την εντολή να τον σκοτώσουν αν τον δουν να έρχεται ένοπλος . Τότε   η βασίλισσα, σταμάτησε  τον αγγελιαφόρο που θα πήγαινε στον Αντίγονο και έστειλε  ένα δικό της που του είπε  να επισκεφτεί οπλισμένος τον αδελφό του προκειμένου εκείνος  να θαυμάσει την λαμπρότητα της εμφάνισης του και των όπλων του. Έτσι όταν ο Αντίγονος πέρασε αμέριμνος από το σημείο της ενέδρας σφαγιάστηκε από το απόσπασμα.
Ένας μάντης που ονομάζονταν Ιούδας ο Εσσαίος πρόβλεψε το θάνατο του Αντίγονου.

Το τέλος του Αριστόβουλου και η μαρτυρία του Τιμαγένους

Λίγο καιρό ύστερα από αυτό το γεγονός ο Αριστόβουλος  πέθανε (103 π.Χ.).
Ο Στράβων διασώζει μια μαρτυρία του Τιμαγένους  στην  όποια ο Αριστόβουλος περιγράφεται ως : “ἐπιεικής τε ἐγένετο οὗτος ὁ ἀνὴρ καὶ πολλὰ τοῖς Ἰουδαίοις χρήσιμος…” αναφερόμενος  μάλλον  στις  υπηρεσίες  προς την πατρίδα του και στην συμβολή του ως προς την διατήρηση  των ιουδαϊκών  νόμων  και  ηθών.
Λούρες Ηρακλείου

Ιστορία

Ο οικισμός αναφέρεται στις βενετικές απογραφές του 16ου αιώνα με το όνομα Lures και 109 κατοίκους (απογραφή του Καστροφύλακα 1583).
Θέμα Βεροίας

Το Θέμα Βεροίας ήταν διοικητική διαίρεση της Βυζαντινής Αυτοκρατορίας, μικρό συνοριακό Θέμα, που καταλάμβανε εδάφη της σημερινής Μακεδονίας.
Δημιουργήθηκε τον 11ο αιώνα μετά τον Βυζαντινό-βουλγαρικό πόλεμο, και την απελευθέρωση αυτών των εδαφών, με έδρα την πόλη Βέροια και διατηρήθηκε μέχρι την δημιουργία του Δεσποτάτο της Ηπείρου που τμήματα του θέματος, όπως η Καστοριά αναφέρονται στην επικράτεια του. Σύμφωνα με την "Ιστορία του Ελληνικού έθνους" δημιουργήθηκε το 1220.
Non, je ne regrette rien

"Non, je ne regrette rien" είναι ένα γαλλικό τραγούδι που συντέθηκε από τον Σαρλ Ντυμόν, με στίχους από τον Μισέλ Βωσέρ. Γράφτηκε το 1956 και είναι γνωστό με την καταγραφή του 1960 από την Εντίθ Πιάφ. Ο τίτλος μεταφράζεται ως "Όχι, δε μετανιώνω για τίποτα".
Η Πιαφ αφιέρωσε το τραγούδι στη γαλλική Λεγεώνα των Ξένων. Κατά τη στιγμή της ηχογράφησης, η Γαλλία συμμετέχει σε μια στρατιωτική σύγκρουση, τον Αλγερινό Πόλεμο (1956-1962), η οποία υποστήριζε το προσωρινό πραξικόπημα του 1961 από το γαλλικό στρατό. Το τραγούδι ηχογραφήθηκε όταν η αντίσταση είχε καμφθεί. Άφησαν τους στρατώνες τραγουδώντας το τραγούδι, το οποίο έχει πλέον γίνει μέρος της κληρονομιάς της Γαλλικής Λεγεώνας των Ξένων και τραγουδιέται όταν είναι σε παρέλαση.
Ως ένδειξη της ευελιξίας του, το τραγούδι εγκρίθηκε επίσης ως "προσωπικός ύμνος" από ένα πρόσωπο από αντίθετο πολιτικό πόλο: τον πρώην Ολλανδό στρατιώτη Γιόχαν Κορνέλις Πρίνσεν (περισσότερο γνωστό ως Poncke Princen), ο οποίος εγκατέλειψε το 1948, προσχώρησε στην ανεξαρτησία της Ινδονησίας, όπου επαναστάτες αγωνίζονται κατά των Ολλανδών, και πέρασε περισσότερα από οκτώ χρόνια στις φυλακές της χώρας του, που εγκρίθηκαν στο πλαίσιο των διαφόρων δικτατοριών.
Το τραγούδι έχει καταγραφεί από τουλάχιστον μια δωδεκάδα άλλων καλλιτεχνών.
Χρησιμοποιείται ως το φινάλε της ταινίας "La vie en rose", μια βιογραφία της Πιάφ. Η ταινία κλείνει με το εναρκτήριο τραγούδι στο θέατρο Olympia τον Νοέμβριο του 1960.
Φρίντες Ρης

Ζωή και σταδιοδρομία

Γεννήθηκε σε μια Εβραϊκή οικογένεια στο Γκιούρ, Βασίλειο της Ουγγαρίας, στηνΑυστροουγγαρία και πέθανε στη Βουδαπέστη της Ουγγαρίας. Μεταξύ του 1911 και του 1919 ήταν καθηγητής στο Πανεπιστήμιο Φρανζ Γιόσεφ στο Κλουζ-Ναπόκα της Αυστροουγγαρίας. Στη συνέχεια, υπήρξε πρύτανης και καθηγητής στο Πανεπιστήμιο του Σέγκεντ, καθώς και μέλος της Ουγγρικής Ακαδημίας Επιστημών. Ήταν ο μεγαλύτερος αδερφός του μαθηματικού Μάρσελ Ρης.
Ο Ρης έκανε μερικές από τις βασικές εργασίες στην ανάπτυξη της συναρτησιακής ανάλυσης και το έργο του είχε σειρά από σημαντικές εφαρμογές στη φυσική. Καθιέρωσε τη φασματική θεωρία για φραγμένους συμμετρικούς τελεστές σε μορφή πολύ όμοια με αυτή που σήμερα θεωρείται καθιερωμένη. Συνεισέφερε επίσης και σε άλλους τομείς, συμπεριλαμβανομένης της εργοδικής θεωρίας.
Ο Ρης ίδρυσε την εφημερίδα Acta Scientiarum Mathematicarum μαζί με τον Άλφρεντ Χααρ.
Είχε μια ασυνήθιστη μέθοδο για να δίνει διαλέξεις: έμπαινε στην αίθουσα μαζί με έναν βοηθό κι ένα λέκτορα. Ο λέκτορας ξεκινούσε να διαβάζει κατάλληλα αποσπάσματα από το εγχειρίδιο του Ρης και ο βοηθός έγραφε τις κατάλληλες εξισώσεις στον πίνακα, ενώ ο Ρης στεκόταν, κάνοντας νεύματα περιστασιακά.
Ζώνη των Φρούτων

Ως Ζώνη Φρούτων χαρακτηρίζεται η περιοχή των ΗΠΑ όπου το μικροκλίμα παρέχει ιδανικές συνθήκες για την ανάπτυξη φρούτων.
Οι Ζώνες των Φρούτων είναι επιφανείς γύρω από την περιοχή των Μεγάλων Λιμνών, αξιοσημείωτα στο Δυτικό Μίσιγκαν και στο δυτικό Βόρειο Κάτω Μίσιγκαν παράλληλα, και στη νότια ακτή της Λίμνης Ήρι. Οι συνθήκες που παράγουν το ευνοϊκό προς τα φρούτα μικροκλίμα σε αυτή την περιοχή είναι επίσης ο ίδιες που παράγουν χιόνι "επίδρασης της λίμνης"· έτσι, οι Ζώνες των Φρούτων και οι ζώνες χιονιού συμπίπτουν συχνά. Μια Ζώνη Φρούτων υπάρχει επίσης στην Πολιτεία Κεντρική Ουάσινγκτον.